de hu hu hu en hu hu hu de es en hu hu en hu en en hu hu hu hu hu en en hu en hu de hu de hu en hu hu hu hu hu hu hu hu de hu hu hu hu hu hu hu hu hu hu fr hu pl hu pl hu hu hu hu en hu en hu hu hu hu hu hu hu hu hu hu hu hu hu hu hu hu en en en en hu hu hu hu hu hu hu hu hu hu nl hu nl hu hu hu hu en hu en hu hu hu hu hu de hu de hu hu hu hu pt hu pt hu hu hu en hu en hu hu sv hu sv hu hu hu hu hu hu hu hu hu fi hu fi hu hu hu hu hu hu hu hu hu hu hu hu hu hu hu hu hu hu hu hu hu hu it hu it hu hu en hu en hu hu de hu de hu hu hu hu hu hu hu hu hu pl hu pl hu hu hu hu hu hu hu hu de hu de hu hu hu hu hu hu hu hu hu nl hu nl hu hu hu hu hu hu hu hu hu it hu it hu hu hu hu hu hu hu hu hu ca hu ca hu hu en hu en hu hu en hu hu hu hu pl hu en hu hu hu hu hu en en hu hu hu hu nl hu en hu de hu pt hu en hu sv hu hu hu hu hu fi hu hu hu hu hu hu hu it hu en hu de hu hu hu pl hu hu hu hu hu de hu hu hu nl hu hu hu it hu hu hu ca hu en hu hu en hu en hu hu hu hu hu hu hu hu hu en hu en hu hu hu hu hu hu hu hu hu hu en hu hu
TEDxDanubia Countdown | TEDx programok
Future design program powered by MVM Action Circles powered by MVM Fenntarthatósági Témahét Kék Bolygó Kockázati Tőkealap Élőhelyrekonstrukció Parasznyán WWF Új Norma Nyilatkozat Hintalovon Gyermekjogi Alapítvány: NEMECSEK Program BCSDH - Race to zero XPLN powered by EON 5 Words - Te Mit Gondolsz?
5 Words - Te Mit Gondolsz?
A valódi változásokhoz az üzletnek maga mögött kell hagynia Milton Friedman örökségét, aki szerint a vállalatoknak a profitszerzésen kívül nincs más felelőssége és kizárólag a részvényeseik érdekeit kell szem előtt tartaniuk. Szerencsére néhányan ezt már évtizedekkel ezelőtt is másképpen gondolták. Az egyik ilyen úttörőről, Ray Andersonról és az általa alapított padlólap gyártó vállalat, az Interface történetéről film is készült. Hogyan csökkentette a karbon lábnyomát egy finoman szólva sem környezetbarát iparágban dolgozó globális, milliárd dolláros forgalmú vállalat a nullára? Miután csúcseseményünk, a Vígszínházban megtartott konferencia után is szeretnénk felszínen tartani a rendezvény fókuszában álló témákat, ezért az Erste Bank segítségével megszerveztük ennek a filmnek a magyarországi bemutatóját ahol a film levetítése után az alkotókkal és a fenntarthatóság iránt elkötelezett és tapasztalt vállalkozókkal együtt beszélgetünk az üzlet céljáról, a vállalatok felelősségéről, lehetőségeiről. A vetítés és beszélgetés az Erste Bank jóvoltából nyilvános és ingyenes, szeretettel látunk titeket. Ha szeretnél ott lenni, írj nekünk: beyondzero@tedxdanubiacountdown.hu
Korábban azt hittük, jól csináljuk, de rá kellett ébrednünk, lehet másképp is. Tudjuk, hogy mit kell tennünk és meg is ígértük, hogy 2050-re elérjük a nettó nulla szén-dioxid kibocsátást. De hogyan jutunk el addig és mennyibe kerül mindez? Vagyis hány nulla lesz a végén a nulla? Valóban összeegyeztethető a társadalmi hasznosság, a környezeti szempontok és a profit?   A Magyarországon először látható Beyond Zero c. film bemutatója kapcsán elkötelezett és tapasztalt (társadalmi) vállalkozókkal beszélgetünk az üzlet céljáról, a vállalatok felelősségéről és lehetőségeiről.
Mit kínál a jövő városa nekünk? Milyen lesz a városlakók, a mi életünk? Még több időt töltünk majd a dugókban vagy 2030-ban mindenki légitaxikon utazik majd? ?
Erről beszélget január 24-én dr. habil. Schranz Mihály egyetemi oktató, a városnegyed léptékű ingatlanfejlesztési projekteket létrehozó Property Market vezérigazgatója és Kozák Ákos jövőkutató-szociológus. A beszélgetést Honti Pál moderálja.
TEDxDanubia Salon, új Future Life sorozata Arató Árpád, Kozák Ákos és Weibel Balázs kezdeményezésével.
Népszerű fenntarthatósági gondolat, hogy a faültetésre mindenkinek a legjobb időpont születése pillanatában volt, viszont a második legjobb időpont éppen ma van. Ebben szeretnénk segíteni az Életfa Permakultúra szervezet segítségével. Budapesten, a második kerületben folyó élőhelyrekonstrukciós projektjük keretében ültetnénk közel 2.000 fát. Így az ültetés után vissza is járhatnánk, nézni, hogy nőnek a csemeték. Nektek csak el kell jönnötök, a szerszámokat, a facsemetéket no meg a gyakorlott segítő kezeket mi biztosítjuk. Ugye segítetek? Annyit kell tegyetek, hogy írtok nekünk az ultetnekegyfat@tedxdanubiacountdown.hu e-mail címre.
Dr. Merkely Béla orvos, kardiológus, egyetemi tanár, a Magyar Tudományos Akadémia doktora, a Városmajori Szív- és Érgyógyászati Klinika igazgatója, 2018-tól a Semmelweis Egyetem rektora.
A professzor 1966-ban született Budapesten. A rendszerváltás után summa cum laude szerzett orvosi diplomát, majd két évet töltött a világhírű Heidelbergi Egyetemen. A hazai katéteres szívinfarktus-ellátás vezéralakja, Magyarország műszív-programjának elindítója, aki a világ élmezőnyébe helyezte a hazai felnőtt szívtranszplantációt.
2021-ben számos korábbi magyar és nemzetközi kitüntetése mellett Széchényi-díjjal is kitüntették kivételesen értékes tudományos pályája során elért, nemzetközileg is nagyra értékelt kardiológiai kutatási eredményei, elhivatott oktatói munkája, valamint kiemelkedően eredményes intézményvezetői és szakmai közéleti tevékenysége elismeréseként. Bio megtekintése
irodalmár, olvasás- és irodalomnépszerűsítő független alkotó, kulturális menedzser
Anna az ország egyik legsikeresebb irodalmi szervezője, a legnagyobb hazai irodalmi rendezvény-sorozatok megálmodója és megvalósítója.
15 éve dolgozik ezen a pályán: első, független műhelyét, a Hadik Irodalmi Szalont 2010-ben alapította, 2020-ra pedig 1000 felett járt hetente rendezvényein a kortárs irodalomra szomjazók száma.
Mára online estjeit több mint tízezren követik minden alkalommal. Munkásságát egyetlen cél vezérli: eljuttatni a közönséghez az olvasás szeretetét, a magyar irodalom gazdagságát. Az irodalmat társművészeti ágakkal is szereti összekapcsolni: rendez összművészeti estet, gondolkodik képzőművészeti projektekben, alkotótársaival pedig több filmet is készítettek már.Bio megtekintése
a Shell International B.V. globális üzleti környezetért felelős alelnöke
a Shell International B.V. globális üzleti környezetért felelős alelnöke
László első energetikai munkája árszabályozási vezetőként a magyar villamos energia- és gázár reformja, valamint a liberalizált piacmodell fejlesztése volt. .
Megbízatása a MOL-Csoport stratégiai igazgatójaként egybeesett az olajárak emelkedésével és a kibocsátás-kereskedelem európai bevezetésével. Éppen a Fukusimát követő hétfőn lett a Nemzetközi Energiaügynökség (IEA) gáz- és villamosenergia-piacokért felelős vezetője: ő felelt az ügynökség LNG-piacokkal, a gázellátás biztonságával, valamint a villamosenergia-piacok kialakításával kapcsolatos munkáiért. Később az IEA vezető közgazdászaként új csapatot hozott létre az energetikai beruházások elemzésére, és részt vett az IEA új Net Zero ütemtervének kidolgozásában is. .
László 2021 szeptemberétől a Shell International B.V. globális üzleti környezetért felelős alelnöke.Bio megtekintése
Ákos természetrajongó fiatalként nőtt fel Zala megyében. Onnan indult világkörüli útjára, hogy aztán több mint 20 év és rengeteg kaland után térjen haza. 2014-től olyan prémium minőségű gyümölcsöket termeszt, amik évekig nemcsak a nagyáruházak polcairól, de Magyarországról is hiányoztak. Az igény pedig akkora ezekre, hogy gazdasága folyamatosan bővül és fejleszt. Vállalta, hogy bogyós gyümölcsökből néhány éven belül kiszolgálja a teljes hazai vásárlói igényeket, ez azonban a termelési biztonság érdekében csak a legfejlettebb technológiák (jéghálók, támrendszerek, csepegtető öntözés, megújuló energia, fagy- és biológiai növényvédelem, vertikális gazdálkodás, hidrokultúrák) nyújtotta lehetőségek maximális kihasználásával lehetséges. Bio megtekintése
'Follow the violin' & FMAN
'Follow the violin' & FMAN
rutinos duo két tagját, Farkas Izsákot és Molnár Tibor Attilát számos produkcióból (pl. InFusion Trio, FollowTheFlow, Tóth Vera kvartett) ismerheti a közönség. Műsoruk feldolgozásokat, saját dalokat, impro elemeket tartalmaz magyar és idegen nyelven.
Izsák hegedűművész, aki hangszeréével, elektroakusztikus eszközökkel és performanszaival a zene fogalmi határainak tágításán dolgozik. A „Hegedűs a háztetőn” címszerepében 6 évig láthatta a Vígszínház közönsége. Számos fúziós, crossover, jazz és rock zenekar tagja, népszerű zeneművész és tanár.
Attila táncos-színészként indult, később rapper, reklámgrafikus és rendezvényszervező, végül pedig zenei szakember lett. A Tha Shudras nevű szegedi együttes énekese. Freddie Shuman álnéven szövegíró, zeneszerző, hangmérnök és zenei producer, FMaN néven pedig beatboxos előadóként vált ismertté.Bio megtekintése
Gábor, alias Ninó Karrotta, a ’90-es évek második fele óta dolgozik kommunikációs szakemberként. 20 éve elsősorban autós témákkal foglalkozik, ahol csak teheti: tévében, írásban, interneten. A TotalCar autós magazin és tévéműsor újságírója és műsorvezetőjeként vált igazán ismertté.
Az egykori hobbi autóversenyző ma már ismert szószólója a fenntartható közlekedésnek, ezen belülkülönösen az elektromos autó jövőjének, amelyet élhető környezetünk iránt elkötelezett, személyes innovációval is népszerűsít.
Gábor a 2010-es években az Index.hu és a mögötte álló vállalkozás kreatív igazgatója volt, egyetemi tanulmányait a Budapest Közgazdaságtudományi Egyetemen végezte.Bio megtekintése
Harald az alkalmazott társadalmi hálózatelemzés vezető szakértője, szakterülete a hatalmi erőviszonyok, az innováció és a stratégiai helyzetelemzés.
Társadalomtudósként, menedzsment-filozófusként és vállalkozóként Harald a hálózattudomány és a reziliencia-elmélet mély ismeretét használja arra, hogy új utakat mutasson stratégiában és döntéshozatali folyamatokban egyaránt.
Harald a bécsi székhelyű FASresearch alapítója és ügyvezető igazgatója, aki nemzetközi csapatával számos eszközt és technológiát fejlesztett ki, melyek lehetővé teszik a döntéshozók számára az újfajta gondolkodást radikálisan átalakuló világunkban.Bio megtekintése
Neil a Necessery Ventures alapítója és ügyvezető partnere. Korai fázisú kockázatitőke-befektetési vállalkozása mindig abba fektet be, ami a világnak éppen kell.
Főként mélytechnológiákat alkalmazó, az egészséghez, oktatáshoz és a lehetőségekhez való hozzáférést segítő vállalatokra összpontosít. 2014 óta több mint 50 társaságba fektetett be, melyekből 8 nőtt 1 milliárd dollár fölé és 5 lépett tőzsdére.
A The Operators podcastban gyakran mutatja be nagyhatású szervezetek alapítóit és működtetőit, de tanácsadó is a non-profit csődvédelmi Upsolve-nál, amely már több százmillió dollárnyi egészségügyi adósság rendezésében segített.
A Stanfordon szerzett jogi diplomát, miután az amerikai szenátusban a megfizethető egészségügyi ellátásról szóló törvényen dolgozott. Bio megtekintése
Alapító, Ananda Impact Venture
Alapító, Ananda Impact Venture
Johannes szenvedélyes vállalkozó. Már nagyon korán vonzódott az impact space területhez, amikor az ökoszisztéma még gyerekcipőben járt. Amellett, hogy több startup-ot alapított a vagyonkezelés és az informatika területén, valamint eladta részesedését a PANDA Investment Managementben (a WWF akkori partnerében), nem adta fel álmát, hogy az üzleti életet a társadalom szolgálatába állítsa.
Az Ananda 2009-es megalapításával úttörő szerepet vállalt a németországi társadalmi befektetési piacon, majd páneurópai szereplővé fejlesztette a céget. 2014-ben a"Young Global Leader of the World Economic Forum" címmel tüntették ki.
Diplomáját az oestrich-winkeli European Business Schoolban szerezte, de tanult a lausanne-i HEC-en és a budapesti International Business Schoolban is. Bio megtekintése
Gabriella hisz abban, hogy fenntarthatósági fejlesztésekbe nem csak altruista vagy CSR okokból lehet fektetni. Ezek ugyanis mára akár piaci átlaghozam feletti pénzügyi haszonnal és nem mellesleg fontos fenntarthatósági eredményekkel is járnak. A Kék Bolygó Klímavédelmi Alapítvány szervezetfejlesztést és akcelerációt támogató vezetőjeként jelenlegi feladata a fenti fejlesztéseket megvalósító cégek támogatása és felkészítése a tőkebevonásra.
Céges ügyfeleit több mint tíz év multinacionális cégvezetői, államigazgatási és egyetemi innováció-fejlesztési tapasztalatának köszönhetően több típusú szereplő gyakorlatait ismerve tudja támogatni. Bio megtekintése
Zoltán több mint két évtizede fejleszt vállalkozásokat és fektet startupokba. Cégeket alapított, fejlesztett és adott el rendkívül kompetitív piacokon, de élvonalbeli termékeket és szolgáltatási startupokat is szeret felkarolni. Különös figyelemmel kíséri, hogyan érinti a vállalatok üzleti tevékenységét, ha visszahelyezik az embert a figyelem előterébe a szervezeten belül és a piacfejlesztésben egyaránt. Az idén ősszel induló új alapja mellett az általa és partnerei által kifejlesztett módszerek és eszközök egy szervezeti coaching nevű szolgáltatást is kínálnak. Ennek keretében alapítókkal és vezetőkkel dolgozik azon, hogy jobb, rugalmasabb és kevésbé kockázatos vállalkozásokat fejlesszenek, amelyek időtállóak is egyben.Bio megtekintése
informatikus, közgazdász, egyetemi oktató
informatikus, közgazdász, egyetemi oktató
Tibor a kezdetektől részt vett közgazdász édesapja kutatásaiban, amely az önszabályozó társadalom lehetőségeit vizsgálta. 1979-ben készítette a koncepció első matematika modelljét, amit később tovább fejlesztett és apja halála után nevezett el Liska-modellnek. Azóta is sokat foglalkozott ennek továbbfejlesztésével, többek között 1998 és 2018 között a Corvinus Egyetemen, ahol a Liska-modell kurzust is ő vezette.
1990-ben fivérével megalapította a Liska Művek vállalkozásszervező Kft.-t, magyar informatikai úttörőként pedig 30 évig volt a SZTAKI tudományos munkatársa.
A LisKaLand egyedi gazdaságszimulációs tábor szervezése is a nevéhez fűződik, amely egy “vállalkozói játszótér”, társadalmi kísérlet és fesztivál is egyben.Bio megtekintése
innovációs coach, a Sci-Fi jövőtervező program háziasszonya
innovációs coach, a Sci-Fi jövőtervező program háziasszonya
Sorozatvállalkozó, innovációs coach, inspirációs előadó a jövővel, felforgató stratégiákkal, szervezeti és digitális transzformációval kapcsolatos témában. A Spark Institute at IBS alapító partnere, az OpenExO nagykövete, az ExOWorks prémium sprint coach csapat tagja és a Singularity University alumni tagja. Dea világszerte támogat vállalatokat és vezetőket olyan innovációs folyamatokban, melyek a fenntartható, regeneratív irányba mozdíthatják a világ gazdaságát. Bio megtekintése
Vezérigazgató, EIT Climate-Tudás és Innovációs Közösség
Vezérigazgató, EIT Climate-Tudás és Innovációs Közösség
Kirsten életpályája kiterjed tudományra, tanácsadásra, bankszektorra, biztosításra, stratégiára, tervezésre, innovációra és vezetésre is.
2017-ben csatakozott az EIT Climate-KIC-hez az ausztrál pénzügyi szolgáltató konglomerátum, Suncorptól, az EIT egyik hosszútávú partnerétől. Elkötelezett az innováció alakítása és pozícionálása iránt a mélyreható rendszerszintű változások felgyorsításáért.
Megtisztelő számára, hogy a Climate-KIC világszínvonalú partnerhálózatával dolgozhat a klíma-innováció támogatásán Európában és azon túl. Korábban Olaszországban a Generali-nál úttörő szerepet játszott a stratégiai kockázatkezelés, -innováció, -vezetésfejlesztés és a kulturális változás területén.Bio megtekintése
Dalmadi Júlia élelmiszer-futurista vállalkozó. Élelmiszeripari és digitális innovációs szakértelemmel rendelkezik, tapasztalt projektmenedzser és koncepció fejlesztő. Júlia fogyasztó- és bolygóközpontú tervezéssel, rendszergondolkodással, valamint élelmiszeripari szereplők globális hálózatával felvértezve dolgozik egy fenntarthatóbb jövő megteremtésén.
Élelmiszeripari innovációs mesterszakos tanulmányai óta a Future Food Institute nagyköveteként tevékenykedik, számos oktatási projektet tervez és valósít meg, tavaly pedig a közösségi programok igazgatója lett. Jelenleg az FAO-val közös kezdeményezésükön, a Food & Climate Shaper Boot Camp-eken dolgozik.
Legújabb projektjének célja a körkörös megoldások bevezetése a jelenlegi közép- és kelet európai élelmiszer szektorba. Első upcycled élelmiszeripari termékük Ételmentő márkanév alatt júliusban került piacra Magyarországon. Bio megtekintése
Fenntarthatósági és oktatási vállalkozó
Fenntarthatósági és oktatási vállalkozó
Baráth Barna, a REAL School Budapest alapítója, húsz éve foglalkozik a klímaváltozás kihívásaival - eleinte a gazdaság, az elmúlt hét évben pedig az oktatás eszközeivel. A Green School Bali fenntarthatósági iskola stratégiai vezetője és igazgatósági tagja volt négy évig. A Vertis Környezetvédelmi Pénzügyi Zrt. társalapítója és igazgatója húsz éve, illetve a Climate-KIC - az EU vezető klímainnovációs szervezete - felügyelőbizottságának elnöke.Bio megtekintése
Attila Mezőkövesden született, de már 13 éve Ausztriában él, leszámítva a zarándokutakból és világjáró útjaiból fakadó megszakításokat. Utazásai alatt sokat tanult a természetről és a környezetvédelemről: a világot járva érezte meg, mennyire kicsi is az ember ezen a gyönyörű bolygón.
Filozófiája, hogy a 8 milliárdos kirakóban ő csak 1 darab, de minden egyes darab fontos, így amit tud, hozzátesz ő is ahhoz, hogy élhető maradjon a Föld. Világjárók Klubja Bécs nevű YouTube csatornáján fontos szekciót kapnak a környezetvédelmi témák. Hisz az egyén felelősségében és cselekedetében, és hogy amíg élünk, mindennap tehetünk valami jót magunkért, embertársainkért és a bolygónkért. Bio megtekintése
az XPLN videóverseny különdíjasa
az XPLN videóverseny különdíjasa
Laura színész és zenész. Szerzőtársával, Lőrincz Sándorral élőben adják elő a TEDxDanubia Countdown esemény színpadán dalukat, melynek rendkívül izgalmas klipjét az XPLN videóverseny zsűrije különdíjjal jutalmazta. Többször dolgoztak már együtt, barátságukat hasonló, ember-, állat- és környezetbarát szemléletük alapozta meg. “Legyen” című daluk is erről szól, amit Laura hosszú idő után vett elő a fiókból, a járvány miatti lezárások első körében. Animált graffitikből készített hozzá elgondolkodtató klipet, hogy ne csak a fül, de a szem is érzékelje a mondanivalót, az emberiség feladatát. Mindkettőjük számára fontos a természet megóvása, ha tehetik, munkásságukkal fenntarthatóbb irányba terelik a közönségüket. Bio megtekintése
James több mint 20 éve dolgozik különböző vállalkozásoknál, melyek a klímaváltozás ellen küzdenek. Ő a Vertis Environmental Finance elnöke, melyet 1998-ban alapított, és amely egyike a vezető károsanyag-kibocsátás-kereskedő cégeknek Európában, de épített már fel vállalkozásokat a bioélelmiszerek, a biogazdaságok és a biodiverzitásba való befektetés terén is. James 2018-ban kezdett el dolgozni a Planet Super League-en. Az ötletet egy 10 évvel ezelőtt írt könyve adta, melynek címe: Klímaváltozás focirajongóknak. A mű valójában egy humoros regény formájában írt kritika az éghajlat-politikáról, amely egy Burnley FC szurkolói családon keresztül reflektál a témára.Bio megtekintése
zenész, producer és művész
zenész, producer és művész
Stefan, aki zenész, producer és művész, Bécsben él. Alkotói tevékenysége mellett a Society77 nevű művészhálózat elnöke, amely olyan rendezvények szervezője, mint a Peace Tram vagy épp a Session77.
Ő a tervezője a Metropa nevű szupergyors vasúthálózati térképnek is, amelyen Európa olyan nagyvárosai, mint London, Frankfurt vagy Budapest metróállomásokként vannak ábrázolva, hogy az emberek kézzelfogható képet kaphassanak arról, milyen lehet a jövő Európája.
Egy évnyi folyamatos publikálás és a közösségi médiaplatformokon való említések után a Metropa már a nyilvánosság egy új szakaszába lépett: mára konferenciákon, iskolákban és fórumokon tartott előadások témájává vált. Bio megtekintése
Szerkesztő-újságíró, az Action Circles program háziasszonya
Szerkesztő-újságíró, az Action Circles program háziasszonya
Szerkesztő-újságíróként tizedik éve publikál rendszeresen fenntarthatósági kérdésekről online és nyomtatott lapokban, környezetvédelmi érzékenyítő előadásaival hat éve járja az országot. Ökoanyu címmel hét évvel ezelőtt indult a környezetvédelemre és fenntarthatóságra érzékenyítő rovata a Nők Lapjában. Öt könyvet írt, melyek szintén fenntarthatósági kérdésekkel foglalkoznak. 2018-ben és 2019-ben is elnyerte a Telekom Fenntarthatósági Sajtódíját. Legújabb podcastja 2021 nyarán indult Komposzt címmel a WMN online magazin oldalán.Bio megtekintése
a WWF Magyarország igazgatója
a WWF Magyarország igazgatója
Sipos Katalin, a WWF Magyarország jelenlegi igazgatója biológusként végzett és bő két évtizede dolgozik a természetvédelemben. 1998-ban a Duna-Ipoly Nemzeti Parknál kezdett, 2015-ben csatlakozott a WWF Magyarország csapatához, ahol szervezet fejlesztésen kívül természet- és klímavédelmi szakpolitikákkal, szemléletformálással és partnerség építéssel foglalkozik.Bio megtekintése
kommunikációs szakember, a Bodor Tibor Kulturális Egyesület elnöke
kommunikációs szakember, a Bodor Tibor Kulturális Egyesület elnöke
Kata 22 éve foglalkozik PR-rel, marketinggel és kommunikációval. Tapasztalata a legkülönbözőbb szektorokon (pénzügy, járműipar, építőipari) is átívelt, míg végül a kulturális menedzsment lett a szívügye. Jelenleg a Bodor Tibor Kulturális Egyesület elnöke, ahol önkéntesek segítségével látássérülteknek készítenek hangoskönyveket. Az egyesületben ma már több száz önkéntes munkáját koordinálja, melynek eredményeként az elmúlt négy évben több mint 2000 hangoskönyv készült el.
Kata a nagysikerű és formabontó „Vaksötét” koncertsorozat szervezője is, ahol a közönség teljes sötétségben élvezheti a produkciókat, hogy átérezhesse, milyen élmény lehet vak embertársainknak egy koncert és jegyével támogassa őket. Bio megtekintése
a WWF Közép- és kelet-európai vezérigazgatója
a WWF Közép- és kelet-európai vezérigazgatója
Vezetése alatt a világ legnagyobb civil természetvédelmi szervezetének közép- és kelet-európai szervezete, a WWF-CEE fő célja „Európa Zöld Szívének” megőrzése beleértve a helyi fenntartható fejlődésért folytatott küzdelmet  .
Korábban a WWF Duna-Kárpátok programjának igazgatóhelyettese volt. Jól ismeri a térséget, tíz éven át lakott és dolgozott Csehországban, jelenleg Bécsben él. Kelet-Európában a WWF Bulgáriánál és a WWF Ukrajnánál is dolgozott, részt vett a WWF Magyarország vezetésében is, valamint a WWF Mediterrán Programban is.
Számos diplomája mellé nemrég MBA-t is szerzett a Bradfordi Egyetemen innováció és körforgásos gazdaság témakörben.Bio megtekintése
a Kék Bolygó Alapítvány szakértője
a Kék Bolygó Alapítvány szakértője
Krisztina a hulladék szerelmese, mivel az „sosem hazudik”. 1998-ban recepciósként került egy 17 közép- és kelet európai országban jelenlevő környezetvédelmi szervezethez, ami egy életre meghatározta érdeklődését: itt köteleződött el a régió és a téma iránt. 2005-ben egy hazai hulladékkoordinációval foglalkozó cég vezetője lett, miközben a jogot is elvégezte: szakdolgozata már a hulladékgazdálkodásról szólt. Hazai és nemzetközi tanácsadó, hatékony, használható és eredményes hulladékos jogi és gyakorlati rendszerek kialakításában vesz részt. Munkája során sok kifogást ismert meg és gyűjtött csokorba, hogy megmutathassa, hogyan lépjünk túl rajtuk, és legyünk részesei egy hulladékmentesebb, fenntarthatóbb és élhetőbb világ megteremtésének.Bio megtekintése
Zoltán 14 évig dolgozott grafikusként és kreatívként a reklámszakmában. Olyan dolgokat tett eladhatóvá, amik egy idő után nem sokat jelentettek számára.10 éve azonban, amióta a hajléktalanokat, rászoruló családokat és szociális intézményeket segítő Bike Maffiát megalapította, a hozott rutinja immár társadalmi ügyeket szolgál: egyedi, innovatív szemlélettel közelít a segítségnyújtáshoz. A társadalom leszakadt rétegeire fókuszál, hiszen, ha őket felemeljük, mi is szintet lépünk. Hitvallása szerint ez a felelősség éppúgy szociális, mint a klímaváltozás ügye: a környezetünk vizsgálatáról és tudatosságáról szól. Elsősorban önkéntesnek és a környezetért felelős embernek érzi magát, és csak másodsorban vezetőnek és “felhasználónak". A társadalom leszakadt rétegeire fókuszál, hiszen, ha őket felemeljük, mi is szintet lépünk. Hitvallása szerint ez a felelősség éppúgy szociális, mint a klímaváltozás ügye: a környezettudatosságról szól. Elsősorban önkéntesnek és a környezetért felelős embernek érzi magát, és csak másodsorban vezetőnek és “felhasználónak". Bio megtekintése
István 15 éve tanulmányozza és regenerálja a földet harmadik generációs permakultúra tervezőként. Majdnem egy évet élt "off-grid", ami megtanította a természettel szembeni alázatra és az önfenntartásra.
Munkásságának közel két évtizede alatt Amerikától Írországon, Afrikán és a keleti földrészeken át egészen Ausztráliáig minden éghajlati övben alkotott és szerzett tapasztalatokat.
Az utóbbi években tervezési és kivitelezési projektjei mellett a Permaculture Design oktatására, a 4-5. generációs permakultúra tervezők képzésére és regionális közösségek építésére koncentrált. Számtalan konferencián, projekten, éghajlaton és halottnak ítélt tájon dolgozott sikerrel.Bio megtekintése
művészeti és ökológiai kurátor
művészeti és ökológiai kurátor
Lucia szakterülete az, ahol a művészet, az ökológia és a rendszerek találkoznak. Általában a galériaformátumon kívül szeret dolgozni. A General Ecology alapítója és kurátora a londoni Serpentine Galleries-ben. A „Sun & Sea”, a Velencei Biennálé 58. Nemzetközi Művészeti Kiállításán a litván pavilon kurátora, valamint az E-Werk Luckenwalde-i POWER NIGHT 2. kiadásának, a "Being Mothers"-nek is 2021/2022-ben. Ő volt a 13. Sanghaji Biennálé „Bodies of Water” (2020/2021) c. kiállításának kurátora is. A Serpentine-nál a General Ecology kurátora – egy olyan stratégiai, szervezeteken átívelő, hosszútávú projektnek, amely ökológiai elveket ültet a gyakorlatba a galériák közönségének szóló programjaiban, belső infrastruktúrájában és hálózataiban. Bio megtekintése
Zsófi tizenhét éves kora óta publikál verset, regényt, novellát, drámát. Azóta járja slammerként is az országot. Az ELTE PPK-n viselkedéselemzésből, az SZFE-n filmforgatókönyv-írásból szerzett diplomát.
Jelenleg egy olyan fikciós websorozaton dolgozik, amelynek témája az a klímaszorongás, amit a kormányok és a nagyvállalatok propagandája táplál belénk.
Célja, hogy egyéni felelősségünknek érezzük azt a környezetrombolást, amit a kormányok cinkosságával a nagyvállalatok követnek el, hogy a végletekig kizsákmányolják a természet erőforrásait, és amely folyamat eredményképpen a Földből csak egy lakhatatlan pusztaság marad. Bio megtekintése
Anis hálózatépítő világpolgár, aki kalandozásai révén a magánszektorban, a közigazgatásban és a különböző intézményekben rengeteg tapasztalattal bír. Az El Sistema Greece társalapítójaként hisz a közösségi művészeti projektekben, mint a társadalmi befogadás eszközeiben. Dolgozott az Egyesült Államok Francia Nagykövetségén, a Radio France-nál, a Sciences Po Paris-nál és az Askonas Holtnál, ahol zenekarokat és kórusokat képvisel a világ minden tájáról, immár szoros kapcsolatban az El Sistema Venezuelával. Ő a Community Arts Network (CAN) igazgatója, amely művészeti projektek és meghökkentő szövetségek által von be és támogat egyéneket, szervezeteket és közösségeket, illetve népszerűsíti a művészetek szerepét a globális kihívások kezelésében. Bio megtekintése
Laureline a németországi civil szervezet, a One Resilient Earth alapító igazgatója, amely a tudományt, a művészetet, az ősi bölcsességet és az új technológiákat ötvöző projekjei révén növeli az éghajlatváltozás hatásainak ellenálló képességét. Miután nők által vezetett újjáépítési projektek támogatott indiai falvakban, Dél-Ázsiában dolgozott nagy biodiverzitás-megőrzési projekteken, majd az éghajlatváltozáshoz való alkalmazkodással kapcsolatos kutatási programot vezetett szubszaharai Afrikában. Az ENSZ Éghajlatváltozási Titkárságán koordinált tudásmenedzsmenttel és bevonással kapcsolatos tevékenységeket, segített a helyi közösségek és őslakos népek platformjának létrehozásában, támogatta a lakosság kitelepítésével foglalkozó munkacsoportot, és koordinálta a hosszú távú ellenálló képességgel kapcsolatos kollektív intelligencia folyamatot. Bio megtekintése
A 2020-as esztendő egy különleges pillanat volt az emberiség történetében. Generációk sora nőtt fel abban a tudatban, hogy az életünk nem változhat olyan drámai mértékben, mint ahogyan tavaly megtapasztaltuk. Kiderült, hogy a világunk igenis megállítható. Ez mindannyiunk életében gyors változásokat és jelentős korlátozásokat hozott. Mi pedig igyekeztünk alkalmazkodni, fogadkoztunk, hogy a jövőben majd másként cselekszünk. Ezekre a fogadalmakra érdemes odafigyelnünk, főleg most, amikor túlélési üzemmódunkat felváltja az "új kezdet". Az önfenntartás és a rövidtávú célkitűzéseink újra prioritásokká válnak, mi pedig a jól ismert, kényelmes automatizmusaink csapdájába kerülve semmin sem változtatunk. A bizonytalanságról és a saját korlátainkról való közös emlékezetünk a koronavírusnak köszönhetően egy globális és mégis személyes tapasztalással gyarapodott. Fokozottan érzékenyebbek lettünk, miután saját magunk is átéltük, hogy ezek a nem várt dolgok valójában velünk is megtörténhetnek. Jelentős morális dilemmákkal kellett szembenéznünk, és megtapasztaltuk, hogyan esnek szét szokásos rutinjaink és viselkedési mintáink. Vajon nyitottabbak vagyunk-e arra, hogy újragondoljuk a világunkhoz való viszonyunkat? És ha igen, akkor újratervezzük-e a jövőbeli igényeinket? Tudunk-e élni a lehetőséggel, és magunk mögött hagyni az egyébként is korlátozó és destruktív rövidtávú perspektívákat? Ha a válasz igen, akkor a rendszerszintű nyomás ellenére is képesek leszünk új terveink készítésekor – a negyedéves eredményeken túl – az egyén, a közösség és a civilizációk útjait együttesen is figyelembe venni.
1. felvonás: A JELENLÉVŐ JÖVŐ
Hogy milyen lesz a társadalmunk, a világunk holnap, azon múlik, mit teszünk meg ma – most sokkal inkább, mint eddig bármikor. Számít, hogy hogyan, milyen gyorsan, és milyen hatékonyan cselekszünk. Találhatunk-e humánus és a bolygónk sebeire gyógyírként szolgáló megoldásokat? Olyanokat, amelyek nem csak tudományos megközelítésen alapszanak, de kultúráink, szokásaink, élethelyzeteink sokféleségét, és bioszféránk biztonságát is figyelembe veszik. "Ha olyasmire vágysz, amid még sosem volt, akkor valami olyat kell tenned, amit még soha nem tettél" – mondta Thomas Jefferson. A kérdés végső soron az, hogy képesek vagyunk-e egy átfogó és gyors változás végrehajtására. Mely dolgainkat és szokásainkat leszünk képesek hátrahagyni? Mi alapján állítjuk fontossági sorrendbe feladatainkat? Milyen lehetőségeink vannak és milyen megoldások váltak már elérhetővé? Hogyan lehetne mindezeket helyzetünkhöz és igényeinkhez igazítani? Abban hiszünk, hogy jobb ma szembenézni a jövőnkkel, semmint várni a csodára. Ne legyünk a saját magunk teremtette körülmények áldozatai, váljunk inkább sorsunk alakítójává!
Prof. Dr. Merkely Béla
a Semmelweis Egyetem rektora
irodalmár, olvasás- és irodalomnépszerűsítő független alkotó, kulturális menedzser
a Shell International B.V. globális üzleti környezetért felelős alelnöke
'Follow the violin' & FMAN
2. felvonás: A NÖVEKEDÉSEN TÚL
"Növekedés" és "sebesség" szavainknak mágikus ereje van. Olyannyira, hogy gyakran minden mást alájuk rendelünk. De valóban a növekedés lenne az egyén és a közösség értékteremtésének lehető legjobb és legteljesebb fokmérője? Mi történne, ha a növekedés helyett a fejlődést és a fenntarthatóságot választanánk? Ha prioritási listáinkon a jólét megelőzné a teljesítményt? A már nem használt dolgainkra erőforrásként, és nem hulladékként tekintenénk? Ha az oktatás minden generáció számára a lehetőségek hihetetlen tárháza, és nem csak egy kikerülhetetlen teher lenne? És végül: mi lenne, ha a győztesek és vesztesek sorát eredményező, sehová sem vivő, zéró összegű játszmáinkat képesek lennénk magunk mögött hagyni?
Alapító, Ananda Impact Venture
informatikus, közgazdász, egyetemi oktató
innovációs coach, a Sci-Fi jövőtervező program háziasszonya
3. felvonás: RENDSZEREK RABJAI
Bár valójában óriási kapacitásunk van arra, hogy megvalósítsunk dolgokat, úgy tűnik, a legnagyobb kihívásainkkal kapcsolatban, mint például az éghajlatváltozás, eléggé megtorpantunk. Bárhová nézünk, azt látjuk, hogy kihívásaink rendszerszintűvé váltak, sokféleképpen kapcsolódnak egymáshoz, és funkcionális silóink – bármennyire hatékonyak is – egyszerűen nem képesek érdemi hatást kifejteni. Úgy néz ki, most kivételesen nem arra van szükség, hogy többet termeljünk vagy hatékonyabbá váljunk, hanem arra, hogy végre átlépjük rendszerszintű határainkat, amire eleddig képtelenek voltunk. Amivel épp szembenézünk, az nem üzleti, technológiai és társadalmi kihívások összessége, bár valójában az is egyben, hanem egyetlen, összefüggő, rendszerszintű kihívás. A szükséges rendszerszintű változás azonban nehezen elérhető. De miért van ez így? Mit is értünk pontosan azon, hogy „rendszerszintű”? És mit tehetünk a cél érdekében?
Vezérigazgató, EIT Climate-Tudás és Innovációs Közösség
Fenntarthatósági és oktatási vállalkozó
az XPLN videóverseny különdíjasa
zenész, producer és művész
Szerkesztő-újságíró, az Action Circles program háziasszonya
a WWF Magyarország igazgatója
kommunikációs szakember, a Bodor Tibor Kulturális Egyesület elnöke
4. felvonás: MINDEN PILLANATBAN
Tény, hogy a klímaválságot nem tudod egymagad megoldani – de nélküled nekünk sem megy. Az ökológiailag fenntartható gazdaság sem magától jön létre. Mindannyiunkra szükség van. Különösen, mert jelenleg nem látszik olyan megoldás, amitől egyszerre minden megjavulna. Érdemi részvételre és hosszútávú elkötelezettségre van szükség az egyén, a közösségek, és a társadalom szintjén is. Pont ezért a legjobb pillanat mindig épp most van, hogy elkezdjünk változtatni. Ennek szellemében szeretnénk teret és lehetőséget biztosítani néhány olyan kezdeményezés bemutatására, amelyek ötleteket adhatnak, ösztönözhetnek bennünket, vagy akár csatlakozhatunk is hozzájuk. Mert minden pillanat és minden tettünk számít.
a WWF Közép- és kelet-európai vezérigazgatója
a Kék Bolygó Alapítvány szakértője
művészeti és ökológiai kurátor
Future design program powered by MVM
Sci-fi jövőtervező program fiataloknak
Action Circles powered by MVM
Cselekedjünk közösen egy fenntarthatóbb világért
Iskolák tematikus hete: energia, klímaváltozás, egészségnevelés.
Kék Bolygó Kockázati Tőkealap
WWF Új Norma Nyilatkozat
Pont7. a változás generációjától, egy élhetőbb jövőért.
Hintalovon Gyermekjogi Alapítvány: NEMECSEK Program
BCSDH - Race to zero
XPLN powered by EON
Magyarázd el érthetően, mi történik körülöttünk a klímaváltozás következményeként, és megnyerheted 500 000 ft-os főnyereményünket!
5 Words - Te Mit Gondolsz?
Válaszolj csupán 5 szóval, ezzel segíts felvázolni egy közép-európai akciótervet, amit bemutatunk a TEDxDanubia Countdown eseményen
"Megfigyeltem: mindig a jövőben reménykedünk. A Kék Bolygó Klímavédelmi Alapítványnál megtanultam, hogy a jövő pedig bennünk reménykedik." – Csepreghy Nándor, igazgató
"Mi együtt nem ismerünk lehetetlent! Együtt előre tudjuk mozdítani a világot, és létrehozhatunk egy fenntarthatóbb jövőt."
Energiát és innovatív megoldásokat adunk egy fenntarthatóbb jövőhöz.
IRATKOZZ FEL HÍRLEVELÜNKRE, HOGY MIHAMARABB ÉRTESÜLJ ESEMÉNYEINKRŐL!
A hírlevélre való feliratkozással elfogadom az adatkezelési nyilatkozatot:
A TED egy széles körben elérhető platform a megosztásra érdemes gondolatok (Ideas Worth Spreading) számára.
A rendezvénysorozat eredetileg egy szűkebb közösségi kezdeményezésként indult 1984-ben, sajátos módon egyetlen konferenciahelyszínen ötvözve a technológia (Technology), a szórakoztatás (Entertainment) és a design (Design) témaköreit.
Copyright 2020 - All rights reserved
A TEDxDanubia Countdown-ról Mi a Countdown Adatvédelmi tájékoztató